Idealismul, mimetismul si eticismul in estetica lui Platon Fara a elabora scrieri sistematice in care sa trateze despre probleme si postulate specifice esteticii, Platon a propus in "dialogurile" sale o serie de teorii care reflecta pozitia sa fata de arta, frumos si experienta spirituala a acestora. Astfel, in dialogul "Banchetul" a expus o teorie idealista a frumosului, in "Ion" a prezentat o teorie spiritualista a poeziei, in "Philebos" a facut o analiza a experientei estetice, iar in "Hippias Major" a incercat sa defineasca frumosul in toate ipostazele sale. Teoria sa idealista despre existenta - conform careia ar exista doua lumi, o lume suprasensibila a Ideilor si o lume sensibila a materiei - si teoria apriorista a cunoasterii - conform careia oamenii cunosc Ideile inainte de a le experimenta in lumea materiala - s-au reflectat in formarea conceptului de frumos, iar teoria spiritualista despre om - conform careia omul este alcatuit din suflet nemuritor si trup trecator - si teoria moralista despre viata - conform careia oamenii ar trebui sa se ghideze dupa principii etice pentru a avea contact direct cu Ideea de Bine si a duce o viata fericita - s-au reflectat in formarea conceptului de arta. Daca pentru grecul de rind frumosul se confunda cu binele, pentru Platon frumosul este o consecinta a admirarii lucrurilor bune. in acceptia lui Platon, frumosul era asociat celor ce corespundeau pe de o parte masurii, ordinii, proportiei, consonantei si armoniei, iar pe de alta parte celor ce corespundeau intelepciunii, caracterelor si virtutii, faptelor marete si legilor bune., asadar atit obiectelor fizice, cit si obiectelor psihologice, sociale si politice. in dialogul Hippias Major, Platon demonstreaza, prin intermediul personajelor Socrate si Hippias, relativitatea definirii frumosului (in gr. kalos). intr-o prima incercare de a defini frumosul, Hippias enumera o serie de "lucruri frumoase" (o fata, o cana, o lira), confundind frumosul cu "exemplul". La a doua incercare Hippias sustine ca frumos ar fi "aurul vazut ca ornament", insa Socrate ii demonstreaza ca frumusetea tine mai curind de ceea ce ar fi folosit intr-un mod "potrivit" (asa cum lingura de lemn e mai practic de folosit decit cea de aur). La a treia incercare, Hippias vine cu o negatie sustinind ca frumos ar fi "ceea ce nimanui nu-i poate parea urit", insa Socrate ii contracareaza raspunsul sustinind ca trebuie definit "ce este", nu "ce pare sau nu pare" frumos. Socrate propune o noua serie de definitii, prima dintre ele fiind aceea ca frumosul ar putea fi si ceea ce ar duce la un scop, respectiv ceea ce ar fi util, daca utilul nu ar duce si la rau. Tocmai de aceea, mergind mai departe, frumosul ar putea fi definit ca "ceea ce ar fi favorabil, prielnic" si astfel ar duce la bine, insa in acest caz frumosul nu se poate confunda cu binele, fiind doar cauza unui efect. intr-un ultim efort, frumosul mai este definit si ca ceea ce ar "delecta", ar "desfata" vazul si auzul, insa nici acest raspuns nu ii poate satisface pe cei doi interlocutori, ajungind la concluzia ca incercarea de a defini "natura frumosului" se opreste doar la enumerarea a ceea ce este perceput ca fiind frumos. Conversatia se incheie cu constatarea lui Socrate "pare-se ca incep sa stiu ce vrea sa spuna vorba "sunt tare grele cele frumoase"". Pentru Platon ceea ce conta era doar "frumusetea spirituala" care ar rezida in Idee, vazuta ca "frumusete pura", si a carei latura dinamica ar fi erosul. Astfel, Platon a ajuns sa amplifice conceptul grec de frumos prin includerea obiectelor abstracte, inaccesibile experientei din lumea materiala, a valorizat frumosul ideal in dauna frumosului real si a introdus o noua masura a raportului dintre frumusetea lucrurilor reale si ideea de frumos. Aceasta masura a frumosului, respectiv modul de raportare la ideea perfecta de frumos din sufletul nostru, asadar consonanta cu un ideal, se adauga masurii sofistilor, respectiv gradul de placere continut in experienta estetica subiectiva, masurii pitagoricienilor, respectiv regularitatea si armonia obiectiva, si masurii socratice, respectiv gradul de armonizare cu utilitatea frumosului. in ceea ce priveste conceptia despre arta, Platon o vede ca natura modificata si adaptata pentru folosul omului, care isi exercita indeminarea (vezi dialogul "Protagoras"). Privind arta din perspectiva opozitiei dintre inspiratie si tehnica, Platon considera ca arta tine mai curind de mestesug (pictura, sculptura, tesut, cizmarit, zidarit etc.), iar poezia iese din sfera artei, deoarece e vazuta ca manie (profetica si irationala). Dealtfel, filosoful grec imparte poezia in "maniacala" (generata de extazul poetic) si "tehnica" (produsa de mestesugul rutinier al scrisului). Atunci cind clasifica arta, Platon vorbeste despre arte care utilizeaza lucrurile, arte care produc lucrurile si arte care imita lucrurile (vezi dialogul "Republica"). Mai tirziu, insa, reduce clasificarea la doi termeni, desemnind drept "ctetice" artele de a utiliza ceea ce exista in natura (cum ar fi, de pilda, vinatul si pescuitul) si drept "poetice" artele de a produce ceea ce lipseste naturii, acestea din urma fiind impartite la rindul lor in arte care ii servesc omului in mod direct sau indirect (dind ca exemplu confectionarea uneltelor) si arte care imita (vezi dialogul "Sofistul"). Ar rezulta, astfel, o distinctie intre artele productive (care creaza lucruri materiale) si artele reproductive (imitative, care creaza iluzii). Termenul grecesc de mimesis desemna, intr-o prima instanta, expresia caracterului cuiva sau interpretarea unui rol, mai curind decit imitatia realitatii, si descria activitatile ritualiste, legate de muzica si dans, ale preotilor, mai curind decit ceva specific artelor plastice. Constatind ca "artele creatoare de imagini" (cum ar fi sculptura si pictura) abandonasera stilul geometric preferind sa reprezinte oamenii reali, Platon a sesizat ca artele "inspirate de Muze" reprezinta realitatea ca mimesis. Astfel, acest concept de mimesis, capata doua aspecte: imitativitatea (conform caruia artistul creaza doar o imagine a realitatii) si irealitatea (conform caruia aceasta imagine este de natura ireala). Pornind de la aceasta constatare, Platon a divizat "artele creatoare de imagini" in cele care pastreaza proportiile si culorile lucrurilor reprezentate si cele care le modifica, creind iluzii si nu imitatii. Aceasta clasificare a fost influentata de arta contemporana lui, careia ii erau specifice "iluzionismul" si deformarea deliberata a formelor si culorilor. Noua scoala de pictura iluzionista, reprezentata de Apollodorus, Zeuxis, Parrhasios, a ajuns sa fie considerata o "arta a amagirii" folosita pentru realizarea unei asemanari desavirsite cu lumea exterioara. Asadar Platon ar fi supus arta unei judecati negative datorita iluzionismului si nu reprezentationismului ei. Ca atare, pentru Platon, functia artei sta in abandonarea iluzionismului prin realizarea utilitatii morale si a veracitatii si corectitudinii, garantia corectitudinii fiind calculul si masura in opozitie cu experienta si intuitia. De aceea, arta nu trebuie sa fie autonoma (sa se conduca dupa propriile reguli), ci dublu eteronoma (preluind reguli din surse diferite) in raport cu existenta reala, pe care trebuie sa o reprezinte, si in raport cu ordinea morala, pe care trebuie sa o respecte. De aici reiese ca arta trebuie sa creeze operele in acord cu legile cosmosului si sa formeze caractere in conformitate cu Ideea de Bine. Pentru ca acest lucru nu era respectat de arta timpului sau, Platon a condamnat-o, deoarece aceasta arta viza noutatea si varietatea, producea iluzii si distorsiona proportiile, corupind astfel oamenii prin actiunea artei asupra emotiilor, prin slabirea caracterului si adormirea vigilentei. Placerea in arta era considerata un simplu adaos, iar valoarea unei opere era decisa de un anumit "adevar interior" care ar fi un "adevar artistic" specific, diferit de "adevarul logic". Subimpartind logic conceptul de mimesis (inteles acum ca imitatie), Platon sustine ca ar exista doua feluri de creatii: creatia divina, care ar produce lucrurile reale (animalele, cerul) si imaginile onirice, si creatia umana, careia i-ar corespunde lucrurile reale (uneltele, cladirile) si imagini ale artefactelor (picturile), care la rindul lor sunt fie cipii fidele in asemanare, fie fantasme neasemanatoare prin reproducerea calitatilor si proportiilor originalului. Aceste fantasme ar putea fi faurite cu ajutorul uneltelor (pictura sau sculptura) si prin interpretarea umana (sofistica si demagogia). Imitatiile ar putea fi incadrate in categoria amuzamentului, fiind realizate "de dragul jocului". Astfel, ajunge sa puna in opozitie arta pictorului, care lucreaza cu "imagini", nu cu "lucruri reale", si artele "serioase", de genul medicinii, agriculturii, gimnasticii ori politicii. in vreme ce arta este considerata un joc, frumosul este considerat un lucru foarte serios si dificil. Argumentind impotriva artei plastice si stabilind prescriptii, formulate din teoria cunoasterii si metafizica sa, referitoare la modul in care ar trebui sa fie arta, Platon a provocat o sciziune intre filosofia artei si practica artei contemporane lui. Platon si-a intemeiat doctrina - potrivit careia frumosul este o proprietate a realitatii, arta trebuie sa se intemeize numai pe cunoastere, iar in arta nu se pot exprima libertatea individuala, originalitatea si creativitatea - pe teoria pitagoricienilor ca universul e ordonat matematic si armonic, pe teoria socratica potrivit careia valoarea morala este cea mai inalta si teoria aristofanica conform careia arta trebuie coordonata de morala, rezultind interpretarea idealista a frumosului si interpretarea mimetista si eticista a artei. 